પ્રિયંકાએ નરેન્દ્ર મોદી પ્રત્યે નફરતના રાજકારણની બાબતમાં ત્યારે હદ વટાવી દીધી કે જ્યારે તેમણે ટ્વીટ કર મોદીને નીચ રાજનીતિ કરનાર કહ્યાં. મોદીએ અમેઠીમાં યોજાયેલ ચૂંટણી સભામાં નફરતના રાજકારણ અંગે કહ્યુ હતું કે રાજીવ ગાંધી જ્યારે કોંગ્રેસના માત્ર મહામંત્રી હતાં, ત્યારે તેમણે આંધ્ર પ્રદેશના વયોવૃદ્ધ મુખ્યમંત્રીને ઍરપોર્ટ ઉપર મોડા આવવા બદલ ખખડાવ્યા હતાં. નફરતનું રાજકારણ આને કહેવાય. મોદીના આ નિવેદનના જવાબમાં પ્રિયંકાએ વિવેક ભૂલી ગયાં અને તેમણે ટ્વીટ કર્યુ હતું કે મોદીએ મારા શહીદ પિતાનું અપમાન કર્યું છે. પ્રિયંકાએ આને નીચ રાજનીતિ ગણાવી કહ્યુ હતું કે અમેઠીના લોકો આનો જવાબ આપશે.